Тамянът - мозъкът на небето: Божествените аромати на здравето, Распер
Тамянът - мозъкът на небето: Божествените аромати на здравето
-------------------------------------------------------------


Тамянът е един от даровете на влъхвите за новородения Исус. Освен в религиозните ритуали в древността използвали тамяна за оздравяване на аурата на хората и предметите. Смятали, че добрата аура била наситена с тамян. С неговото благоухание хората се доближавали до "Тънкия свят".

Неслучайно наричат тамяна "аромата на Слънцето", който се превръща в символ на благодатта на Вселената. Той дава на човека успех, сила, вдъхновение, интелект и защита. Тамянът е чудесно средство за медитация, самопроникване и усещане за света; той повишава съпротивата срещу злото, спасява от прибързани оценки за други хора и събития, изкоренява лошите помисли. Тамянът служи за духовно очистване и вдъхновение; той премахва отрицателните емоции - страх, мъка, обърканост, натрапчиви идеи, сменя ги с чувството на благоденствие и покой. Тамянът премахва нещастията, затова много хора го носят на шията си като скъп талисман и го наричали "тамянка".

Древни лекари открили, че тамянът влияе благоприятно на слизестите обвивки в организма, пречиства белия дроб, подобрява дишането, намалява задуха и облекчава състоянието на болни от астма.